Publication: Magyar Közlöny
Issue: MK-2005-57 (Year: 2005, Number: 57)
Era: 2004-2010
Section: 6. melléklet a 25/2005. (IV. 29.) GKM rendelethez
Paragraph Index: 245

4. VIZSGÁLATI ELJÁRÁS Kövessük az általános információknál megadott eljárást, majd folytassuk a következõképpen: A legalább 200 ml ûrtartalmú Erlenmeyer-lombikban levõ próbadarabra öntsünk grammonként 100 ml hangyasavat. Zárjuk le, majd rázzuk a lombikot, hogy a próbadarab átnedvesedjen. Tartsuk a lombikot 15 percen keresztül szobahõmérsékleten, idõnként felrázva. Szûrjük át a lombik tartalmát egy lemért üveg szûrõtégelyen, a visszamaradó szálakat töltsük át az üvegszûrõbe úgy, hogy a lombikot mossuk ki egy kis hangyasavval. Ürítsük ki az üvegszûrõt leszívással, majd mossuk át a szálmaradékot a szûrõben egymást követõen hangyasavval, forró vízzel, hígított ammóniaoldattal, végül hideg vízzel, az egyes mûveletek után leszívással kiürítve az üvegszûrõt. Ne alkalmazzunk leszívást addig, míg minden mosófolyadék magától le nem folyt. Végül szívassuk le a bennmaradó folyadékot, majd szárítsuk meg, hûtsük le, és mérjük meg az üvegszûrõt a szálmaradékkal.

Source: https://magyarkozlony.hu/hivatalos-lapok/bbe38881db364b3df29746531a987dfb5dec0756/dokumentumok/3f9c73e3aaa94d4a7bbcd603fab828e5ec3ef808/letoltes